Document ID: 32009R0708

KOMISJONI MÄÄRUS (EÜ) nr 708/2009,
5. august 2009,
millega kehtestatakse 2008. aruandeaastaks erand määrusest (EMÜ) nr 1915/83 seoses Itaalia kontaktasutuse põllumajandusaruannete esitamise tähtajaga
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 15. juuni 1965. aasta määrust nr 79/65/EMÜ, millega luuakse Euroopa Majandusühenduse põllumajandustootjate tulusid ja majandustegevust käsitlevate raamatupidamisandmete kogumise võrk, (1) eriti selle artikli 6 lõiget 2,
ning arvestades järgmist:
(1)
Komisjoni 13. juuli 1983. aasta määruse (EMÜ) nr 1915/83 (teatavate raamatupidamist käsitlevate üksikasjalike rakenduseeskirjade kohta põllumajandustootjate tulude kindlaksmääramiseks) (2) artikli 3 kolmandas lõigus on sätestatud, et alates 2005. aruandeaastast edastab kontaktasutus kõik põllumajandusaruanded komisjonile hiljemalt 12 kuu jooksul pärast asjaomase aruandeaasta lõppu.
(2)
Itaaliale on vaja lubada 2008. aruandeaastaks erandmeetmena pikem andmete esitamise tähtaeg, et see liikmesriik saaks uuendada IT-süsteemi, mille abil töödeldakse põllumajandusettevõtete tulu kindlaksmääramiseks kogutavaid raamatupidamisandmeid.
(3)
Käesoleva määrusega ettenähtud meetmed on kooskõlas ühenduse põllumajandusliku raamatupidamise andmesidevõrgu komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Erandina määruse (EMÜ) nr 1915/83 artikli 3 kolmandast lõigust peab Itaalia kontaktasutus komisjonile edastama 2008. aruandeaasta põllumajandusaruanded mitte hiljem kui 15 kuu jooksul pärast kõnealuse aruandeaasta lõppu.
Artikkel 2
Käeolev määrus jõustub seitsmendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 5. august 2009

Labels: 4
2
19
6
18
15